钦定古今图书集成/明伦汇编/家范典/第039卷 > 李之彦东谷所见 > 《养子》
## 钦定古今图书集成/明伦汇编/家范典/第039卷 > 李之彦东谷所见 > 《养子》

“知子莫若父，当年少时，观其读书之利钝，行事之醇
疵，即可觇其终身之贤不肖也。使其贤也，他日自然
成立，何必劳心劳力，积财以遗之，而损贤者之志也？
使其不肖耶，他日必致败坏，又何必劳心劳力，积财
以遗之，而益不肖之过也？纵不免储蓄以为凭借之
计，亦岂可妄求，而自取损德之殃？”世迺有明见其子
之不肖，犹挟兔狡而规利，逞鼠技以贻谋。殊不知一
传而倾覆，有不待其父之瞑目，而家赀已散而之他
矣。吁！有此豚犬，枉作马牛。